
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 991 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Ομάδας 
Εργασίας για την υλοποίηση, παρακολούθηση και 
συντονισμό του έργου πληρωμής των υπαλλήλων 
του δημοσίου που υπηρετούν στο εξωτερικό»....1 
Τρόπος υποβολής Οριστικής Δήλωσης Φόρου 
Απόδοσης Μισθωτών Υπηρεσιών (Φ.Μ.Υ. -Έντυπο 
Ε7-Φ-01.015) ορισμένων υπόχρεων και παράταση 


της προθεσμίας υποβολής της. 2 

Παράταση προθεσμίας υποβολής του δευτέρου 
αντιτύπου της βεβαίωσης αποδοχών από μη 
υπόχρεους σε υποβολή οριστικής δήλωσης φόρου 

απόδοσης μισθωτών υπηρεσιών (Φ.Μ.Υ.). 3 

Έγκριση υπερωριακής, νυκτερινής, Κυριακών και 
εξαιρέσιμων ημερών εργασίας του προσωπικού 
του ΟΚΑΑ ΑΈ. για το χρονικό διάστημα από 
1.7.2006 έως 31.12.2006. 4 


Τροποποίηση της υπ’ αριθμ. ΕΔ5/4/339/14.9.1984 
απόφασης «Διαδικασία χορήγησης άδειας άσκησης 
επαγγέλματος σε διπλωματούχους Μηχανικούς 
Ανωτάτων σχολών του εσωτερικού και ισότιμων 
ανωτάτων σχολών του Εξωτερικού». 5 

Συγκρότηση Επιτροπής Επαναξιολόγησης των 
Ομίλων για τη Β' Φάση του Διαγωνισμού των 
έργων: 

1. «Μελέτη, Κατασκευή, Χρηματοδότηση, Εκμετάλλευ¬ 

ση, Λειτουργία και Συντήρηση με Σύμβαση Παρα¬ 
χώρησης του έργου της Υποθαλάσσιας Αρτηρί¬ 
ας Θεσσαλονίκης» 

2. «Μελέτη, Κατασκευή, Χρηματοδότηση, Εκμετάλ¬ 
λευση, Λειτουργία και Συντήρηση με Σύμβαση Πα¬ 
ραχώρησης του έργου αυτοκινητόδρομου ΠΑΘΕ, 


τμήμα Μαλιακός-Κλειδί». 6 

Χορήγηση άδειας ίδρυσης και λειτουργίας Μουσικής 
Σχολής στην Μαρία Μοντίνου. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην παρ. 1 του άρ. 4 της υπ’ 
αριθμ. Φ6/65281/Β3/30.6.2006) υπουργική απόφα¬ 
ση. 8 


26 Ιουλίου 2006 

ΑΠΟΦΑΣΕΙ Σ 

Αριθμ. 2/27552/0004 (1) 

Σύσταση, συγκρότηση και ορισμός μελών Ομάδας Ερ¬ 
γασίας για την υλοποίηση, παρακολούθηση και συ¬ 
ντονισμό του έργου πληρωμής των υπαλλήλων του 
δημοσίου που υπηρετούν στο εξωτερικό. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 34 του ν.1914/1990 «Εκσυγχρονισμός 
και ανάπτυξη του δημόσιου τομέα και της αγοράς, φο¬ 
ρολογικές ρυθμίσεις και άλλες διατάξεις» (Α'178), όπως 
αποσαφηνίσθηκε με την παράγραφο 1 του άρθρου 13 
του ν.2346/1995 (Α'.220), 

β) του άρθρου 32 παράγραφο 3 του ν.3130/2003 «Μι¬ 
σθώσεις ακινήτων για στέγαση Δημόσιων Υπηρεσιών 
και άλλες διατάξεις» (Α'76), 

γ) του άρθρου 13 του ν.2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (Α'45), 

δ) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α 98). 

ε) του άρθρου 17 του ν.3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α., μόνιμων στελεχών των Ενόπλων Δυνάμεων 
και αντίστοιχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» (Α'297), 

στ) του π.δ. 284/1988 «Οργανισμός Υπουργείου Οικο¬ 
νομικών» (Α'128), όπως τροποποιήθηκε και ισχύει. 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΒΊ432), όπως ισχύει. 

3. Την υπ’ αριθμ. 2/38627/0095/18.7.2005 απόφαση του 
Γ ενικού Γ ραμματέα Δημοσιονομικής Πολιτικής «Ανάδει¬ 
ξη πιστωτικού ιδρύματος για την πληρωμή αποδοχών 
και αμοιβών υπαλλήλων του ελληνικού δημοσίου που 
υπηρετούν στο εξωτερικό». 

4. Το από 15.5.2006 έγγραφο της 40ης Διεύθυνσης- 
Οικονομικού του Γενικού Λογιστηρίου του Κράτους. 

5. Το γεγονός ότι από τις διατάξεις της απόφασης 
αυτής προκαλείται δαπάνη σύμφωνα με την περίπτωση 
γ' της παραγράφου 2 του άρθρου 17 του ν.3205/2003, η 
οποία θα βαρύνει τις πιστώσεις του εκτελούμενου προ¬ 
ϋπολογισμού, έτους 2006, του Υπουργείου Οικονομίας 
και Οικονομικών. 

6. Την υπηρεσιακή ανάγκη για την υλοποίηση, παρα¬ 
κολούθηση και συντονισμό του έργου της πληρωμής 
αποδοχών και αμοιβών των υπαλλήλων του δημοσίου 
που υπηρετούν στο εξωτερικό, αποφασίζουμε: 

1. Συστήνουμε στο Γενικό Λογιστήριο του Κράτους 
Ομάδα Εργασίας για την υλοποίηση, παρακολούθηση 
και συντονισμό του έργου πληρωμής αποδοχών και 
αμοιβών των υπαλλήλων του δημοσίου που υπηρετούν 
στο εξωτερικό, και ορίζουμε μέλη της τους κατωτέ¬ 
ρω: 

α. Ηλία Ψώνη, Νομικό Σύμβουλο, ως Πρόεδρο. 

β. Αγγελική Πολυχρονοπούλου, Προϊσταμένη της 22ας 
Διεύθυνσης-Μισθολογίου ως μέλος, με αναπληρωτή της 
το Στυλιανό Παναγιώτου, Προϊστάμενο Τμήματος της 
ίδιας Διεύθυνσης. 

γ. Βασιλική Τσεκούρα, Προϊσταμένη της 24ης Διεύθυν- 
σης-Λογαριασμών του Δημοσίου ως μέλος, με αναπλη- 
ρώτριά της την Παναγιώτα Σπυροπούλου, Προϊσταμένη 
Τμήματος της ίδιας Διεύθυνσης. 

δ. Φλώρα Τσάγγα, Προϊσταμένη της 25ης Διεύθυνσης- 
Κίνησης Κεφαλαίων, Εγγυήσεων, Δανείων και Αξιών ως 
μέλος, με αναπληρώτριά της την Παναγιώτα Βερβαινιώ- 
τη, Προϊσταμένη Τμήματος της ίδιας Διεύθυνσης. 

ε. Χρίστο Ντούσκα, Προϊστάμενο της 26ης Διεύθυν- 
σης-Συντονισμού και Ελέγχου Εφαρμογής Δημοσιολο- 
γιστικών Διατάξεων, ως μέλος, με αναπληρώτριά του 
την Αννα Δασκαλάκη, Προϊσταμένη Τμήματος της ίδιας 
Διεύθυνσης. 

στ. Χριστίνα Φατούρου, Προϊσταμένη της 40ης Διεύ- 
Θυνσης-Οικονομικού, ως μέλος, με αναπληρωτή της τον 
Κωνσταντίνο Κλειδόπουλο, Προϊστάμενο Τμήματος της 
ίδιας Διεύθυνσης. 

ζ. Ευδοξία Καψαλάκη, σύμβουλο του Γ ενικού Γ ραμμα- 
τέα Δημοσιονομικής Πολιτικής. 

η. Ιωάννη Παγώνη, υπάλληλο του Γ.Λ.Κράτους, απο¬ 
σπασμένο στον Ο.Δ.ΔΗ.Χ. 

Η γραμματειακή υποστήριξη ανατίθεται στην Ειρήνη 
Βασιλάκη, υπάλληλο της 40ης Διεύθυνσης με αναπλη¬ 
ρωτή της τον Γεώργιο Γεωργουλάκη, υπάλληλο της 
ίδιας Διεύθυνσης του Γ.Λ. Κράτους. 

2. Έργο της Ομάδας Εργασίας είναι α) η τροποποίη¬ 
ση των υφιστάμενων διαδικασιών και του νομοθετικού 
πλαισίου που διέπει τον τρόπο πληρωμής των υπαλλή¬ 
λων του δημοσίου που υπηρετούν στο εξωτερικό, β) τον 
καθορισμό του περιεχομένου της υπουργικής απόφασης 
που θα εκδοθεί κατ’ εξουσιοδότηση του άρθρου 32 παρ. 
3 του ν.3130/2003 γ) η υπογραφή της σύμβασης με την 
ανάδοχο Τράπεζα στην οποία ανατέθηκε με την υπ’ 
αριθμ. 2/38627/18.7.2005 απόφαση του Γ ενικού Γ ραμμα- 
τέα Δημοσιονομικής Πολιτικής το έργο της πληρωμής 
αποδοχών και αμοιβών υπαλλήλων του ελληνικού δημο¬ 
σίου που υπηρετούν στο εξωτερικό και δ) ο συντονισμός 
και η παρακολούθηση των διαδικασιών υλοποίησης και 
πιλοτικής εφαρμογής του ανωτέρω έργου. 


3. Η Ομάδα Εργασίας θα εργάζεται εκτός του κανο¬ 
νικού ωραρίου λειτουργίας των δημόσιων υπηρεσιών 
και θα ολοκληρώσει τις εργασίες της σε τέσσερις (4) 
μήνες. 

Η αμοιβή του Προέδρου, των μελών και της γραμμα¬ 
τειακής υποστήριξης θα καθορισθεί με άλλη απόφαση 
του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 1061746/1442/Α0012 (2) 

Τρόπος υποβολής Οριστικής Δήλωσης Φόρου Απόδοσης 
Μισθωτών Υπηρεσιών (Φ.Μ.Υ. - Έντυπο Ε7-Φ-01.015) 
ορισμένων υποχρέων και παράταση της προθεσμί¬ 
ας υποβολής της. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υπ’ αριθμ. 3793Θ/ΔΙΟΕ1264/14.1Θ 
.2005 (ΦΕΚ 1435 Β') κοινής απόφασης του Πρωθυπουρ¬ 
γού και του Υπουργού Οικονομίας και Οικονομικών, με 
την οποία αναθέτονται αρμοδιότητες του Υπουργού 
στους Υφυπουργούς Οικονομικών όπως αυτή τροποποι¬ 
ήθηκε και ισχύει με τις διατάξεις της υπ’ αριθμ. 5733/ 
ΔΙΟΕ 179/13.2.2006 (Φ.Ε.Κ. 204 Β') κοινής απόφασης του 
Πρωθυπουργού και του Υπουργού Οικονομίας και Οι¬ 
κονομικών. 

2. Τις διατάξεις της παραγράφου 3 του άρθρου 59 του 
ν.2238/1994 (ΦΕΚ 151 Α'). 

3. Τις διατάξεις του τέταρτου εδαφίου της παραγρά¬ 
φου 3 του άρθρου 83 του ν.2238/1994 (ΦΕΚ 151Α'). 

4. Τις διατάξεις της παραγράφου 18 του άρθρου 5 του 
ν. 2753/1999 (ΦΕΚ 249Α') με τις οποίες ορίζεται ότι με 
αποφάσεις του Υπουργού Οικονομικών ρυθμίζονται οι 
λεπτομέρειες εφαρμογής των διατάξεων του άρθρου 
59 του ν. 2238/1994. 

5. Τις διατάξεις της 1020822/388/Α0012/ΠΟΛ.1034/ 

24.2.2006 Α.Υ.Ο.ΟΙ. περί του τύπου και περιεχομένου και 
του τρόπου υποβολής της οριστικής δήλωσης φόρου 
μισθωτών υπηρεσιών. 

6. Τις διατάξεις της παραγράφου 5 του άρθρου 22 
του ν. 2020/1992 (Φ.Ε.Κ. 34 Α'), με τις οποίες παρέχεται 
εξουσιοδότηση στον Υπουργό Οικονομίας και Οικονο¬ 
μικών να παρατείνει με απόφαση τις προθεσμίες που 
ορίζονται από τις κείμενες διατάξεις για υποβολή φο¬ 
ρολογικών δηλώσεων, σε εξαιρετικές περιπτώσεις. 

7. Τις διατάξεις της υπ’ αριθμ. 1028247/547/Α0012/ 

17.3.2006 Κοινής Υπουργικής Απόφασης των Υπουργών 
Εσωτερικών Δημόσιας Διοίκησης και Αποκέντρωσης 
και Οικονομίας και Οικονομικών, περί της Ηλεκτρονικής 
Υποβολής των Οριστικών Δηλώσεων Φόρου Απόδοσης 
Μισθωτών Υπηρεσιών (Φ.Μ.Υ.) της παραγράφου 3 του 
άρθρου 59 του ν.2238/1994, στα Κέντρα Εξυπηρέτησης 
Πολιτών (Κ.Ε.Π.). 

8. Το γεγονός ότι, κάποιοι υπόχρεοι στερούνται Α.Φ.Μ. 
για έναν ή περισσότερους δικαιούχους μισθωτούς, η 
αναγραφή του οποίου είναι υποχρεωτική από το νόμο 
και κατ’ επέκταση και από το σύστημα υποβολής κα- 

θώς και ότι ορισμένες επιχειρήσεις που έκαναν διακοπή 
μέσα στην χρήση 2005 στερούνται πλέον των κωδικών 
πρόσβασης ή της δυνατότητας λήψης νέων, έχει ως 
αποτέλεσμα να καθίσταται αδύνατη η ηλεκτρονική υπο¬ 
βολή μέσω διαδικτύου των οριστικών δηλώσεων Φ.Μ.Υ. 
(Εντυπο Ε7), αυτών των υπόχρεων. 

9. Ότι από την απόφαση αυτή δεν προκαλείται δαπά¬ 
νη σε βάρος του κρατικού προϋπολογισμού καθώς και 
υστέρηση των εσόδων, αποφασίζουμε: 

1. Για τους υπόχρεους σε υποβολή οριστικής δήλωσης 
Φ.Μ.Υ. (Εντυπο Ε7), με την χρήση ηλεκτρονικής μεθόδου 
επικοινωνίας μέσω διαδικτύου (όταν δεν οφείλεται ποσό 
φόρου για απόδοση), σύμφωνα με τις διατάξεις του 
άρθρου 10 της 1020822/388/Α0012/ΠΌΛ.1034/24.2.2006 
Α.Υ.Ο.ΟΙ., οι οποίοι, 

α. στερούνται Α.Φ.Μ. για έναν ή περισσότερους δι¬ 
καιούχους μισθωτούς, η αναγραφή του οποίου είναι 
υποχρεωτική από το νόμο και κατ’ επέκταση υποχρεω¬ 
τικό πεδίο από το σύστημα υποβολής ή παρουσιάζουν 
δυσκολίες πρόσβασης στο διαδίκτυο, 

β. προέβησαν σε διακοπή εργασιών μέσα στην χρή¬ 
ση 2005 ή μέσα στο έτος 2006 και μέχρι την λήξη της 
προθεσμίας που ορίζεται με την παρούσα και στερού¬ 
νται πλέον των κωδικών πρόσβασης ή της δυνατότητας 
λήψης νέων, με αποτέλεσμα να καθίσταται αδύνατη η 
ηλεκτρονική υποβολή μέσω διαδικτύου των οριστικών 
δηλώσεων Φ.Μ.Υ. (Έντυπο Ε7), αυτών των υπόχρεων, 
παρέχεται η ευχέρεια να υποβάλλουν τις οριστικές 
δηλώσεις Φ.Μ.Υ. (Έντυπο Ε7), ειδικά για το οικονομικό 
έτος 2006, στις αρμόδιες Δ.Ο.Υ., μέχρι 31 Ιουλίου 2006. 
Οι δηλώσεις αυτές θα συνοδεύονται απαραίτητα με 
μαγνητικό μέσο, σύμφωνα με τα οριζόμενα από την 
1020822/388/Α0012/ΠΌΛ. 1034/24.2.2006 Α.Υ.Ο.ΟΙ. 

2. Η παράταση που αναφέρεται στην προηγούμενη 
παράγραφο ισχύει και για την ηλεκτρονική υποβολή 
μέσω διαδικτύου των ανωτέρω δηλώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 1061748/1441 /Α0012 (3) 

Παράταση προθεσμίας υποβολής του δευτέρου αντι¬ 
τύπου της βεβαίωσης αποδοχών από μη υπόχρεους 
σε υποβολή οριστικής δήλωσης φόρου απόδοσης μι¬ 
σθωτών υπηρεσιών (Φ.Μ.Υ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υπ’ αριθμ. 37930/ΔΙΟΕ1264/14.10.2005 
(ΦΕΚ 1435 Β') κοινής απόφασης του Πρωθυπουργού και 
του Υπουργού Οικονομίας και Οικονομικών, με την οποία 
αναθέτονται αρμοδιότητες του Υπουργού στους Υφυπουρ¬ 
γούς Οικονομικών όπως αυτή τροποποιήθηκε και ισχύει 
με τις διατάξεις της υπ’ αριθμ. 5733/ΔΙΟΕ 179/13.2.2006 
(Φ.Ε.Κ. 204 Β') κοινής απόφασης του Πρωθυπουργού και 
του Υπουργού Οικονομίας και Οικονομικών. 

2. Τις διατάξεις του τέταρτου εδαφίου της παραγρά¬ 
φου 3 του άρθρου 83 του ν.2238/1994(ΦΕΚ 151 Α'). 


3. Τις διατάξεις της παραγράφου 18 του άρθρου 5 του 
ν. 2753/1999 (ΦΕΚ 249Α'). 

4. Τις διατάξεις της 1020820/389/Α0012/ΠΟΛ. 1033/ 

24.2.2006 Α.Υ.Ο.ΟΙ. περί του τύπου και περιεχομένου 
της βεβαίωσης αποδοχών ή συντάξεων καθώς και του 
δευτέρου αντιτύπου αυτής και του τρόπου υποβολής 
του. 

5. Τις διατάξεις της υπ’ αριθμ. 1028248/546/Α0012/ 

17.4.2006 κοινής υπουργικής απόφασης των Υπουργών 
Εσωτερικών Δημόσιας Διοίκησης και Αποκέντρωσης 
και Οικονομίας και Οικονομικών, περί της Ηλεκτρονι¬ 
κής Υποβολής του δευτέρου αντιτύπου της βεβαίωσης 
αποδοχών ή συντάξεων του τέταρτου εδαφίου της πα¬ 
ραγράφου 3 του άρθρου 83 του ν.2238/1994 (ΦΕΚ 151 Α'), 
στα Κέντρα Εξυπηρέτησης Πολιτών (Κ.Ε.Π.). 

6. Τις διατάξεις της παραγράφου 5 του άρθρου 22 
του ν. 2020/1992 (Φ.Ε.Κ. 34 Α'), με τις οποίες παρέχεται 
εξουσιοδότηση στον Υπουργό Οικονομίας και Οικονο¬ 
μικών να παρατείνει με απόφαση τις προθεσμίες που 
ορίζονται από τις κείμενες διατάξεις για υποβολή φο¬ 
ρολογικών δηλώσεων, σε εξαιρετικές περιπτώσεις. 

7. Το γεγονός ότι ορισμένοι μη υπόχρεοι σε υποβο¬ 
λή οριστικής δήλωσης Φ.Μ.Υ., δεν έχουν πάρει ακόμη 
κωδικούς πρόσβασης προκειμένου να υποβάλλουν ηλε¬ 
κτρονικά μέσω διαδικτύου το β' αντίτυπο της βεβαίωσης 
αποδοχών, με αποτέλεσμα να καθίσταται αδύνατη η 
ηλεκτρονική υποβολή του. 

8. Οτι από την απόφαση αυτή δεν προκαλείται δαπά¬ 
νη σε βάρος του κρατικού προϋπολογισμού καθώς και 
υστέρηση των εσόδων, αποφασίζουμε: 

Για το οικονομικό έτος 2006, παρατείνουμε την προ¬ 
θεσμία ηλεκτρονικής υποβολής του β' αντιτύπου της 
βεβαίωσης αποδοχών από μη υπόχρεους σε υποβολή 
οριστικής δήλωσης Φ.Μ.Υ. μέχρι 29 Σεπτεμβρίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. Α2-2363 (4) 

Έγκριση υπερωριακής, νυκτερινής, Κυριακών και εξαι¬ 
ρέσιμων ημερών εργασίας του προσωπικού του 
ΟΚΑΑ Α.Ε. για το χρονικό διάστημα από 1.7.2006 
έως 31.12.2006. 

ΟΙ ΥΠΟΥΡΓΟΙ 
ΑΝΑΠΤΥΞΗΣ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα» (ΦΕΚ 
98/Α/2005). 

β) Του π.δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου», όπως τροποποιήθηκε και 
ισχύει. 

γ) Του π.δ. 27/1996 (ΦΕΚ 19/Α/1996) «Συγχώνευση των 
Υπουργείων Τουρισμού, Βιομηχανίας-Ενέργειας-Τεχνο- 
λογίας και Εμπορίου στο Υπουργείο Ανάπτυξης», όπως 

ισχύει μετά την έκδοση του π.δ. 122/17.3.2004 (ΦΕΚ 85/ 
Α/2004) «Ανασύσταση του Υπουργείου Τουρισμού». 

δ) Του π.δ. 406/1998 «Μετατροπή του Οργανισμού Κε¬ 
ντρικής Αγοράς Αθηνών από ΝΠΔΔ σε Ανώνυμη Εται¬ 
ρεία και έγκριση του Καταστατικού της». 

ε) Του άρθρου 7 παραγρ. 7α του ν. 2703/1999 (ΦΕΚ 
72/Α/1999). 

στ) Του άρθρου 16 του ν.3205/2003 (ΦΕΚ 297 
Α/23.12.2003) «Μισθολογικές Ρυθμίσεις λειτουργιών και 
Υπαλλήλων του Δημοσίου, Ν.Π.Δ.Δ. και Ο.Τ.Α. μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Την υπ’ αριθμ. Δ15/Α/Φ19/4040/24.2.2006 Κοινή Από¬ 
φαση του Πρωθυπουργού και του Υπουργού Ανάπτυ¬ 
ξης «Περί ανάθεσης αρμοδιοτήτων στους Υφυπουργούς 
Ανάπτυξης Αναστάσιο Νεράτζη και Ιωάννη Παπαθανα¬ 
σίου». 

3. Το υπ’ αριθμ. 9/18.4.2006 απόσπασμα πρακτικού του 
Δ.Σ. του ΟΚΑΑ Α.Ε. και τη με αριθμ. 44/18.4.2006 από¬ 
φαση του Δ.Σ. του ΟΚΑΑ Α.Ε. 

4. Τις ανάγκες του Οργανισμού Κεντρικής Αγοράς 
Αθηνών Α.Ε. ένεκα της λειτουργίας του επί 24ώρου 
βάσεως και συνακόλουθα τις προκύπτουσες ανάγκες 
για υπερωριακή εργασία υπαλλήλων του, όπως αυτές 
περιγράφονται στο υπ’ αριθμ. 1151/25.4.2006 έγγραφο 
του ΟΚΑΑ Α.Ε. 

5. Το γεγονός ότι από τις διατάξεις της απόφασης 
αυτής προκαλείται δαπάνη ύψους πενήντα πέντε χιλι¬ 
άδων ευρώ (€ 55.000) για την υπερωριακή εργασία του 
προσωπικού του ΟΚΑΑ. Α.Ε. για το Β' εξάμηνο του έτους 
2006, η οποία θα καλυφθεί από σχετική πίστωση που 
έχει προβλεφθεί και εγκριθεί στον προϋπολογισμό του 
έτους 2006, κωδικός 60.00, για όλο το έτος 2006, ποσού 
εκατόν δέκα χιλιάδων ευρώ (€110.000), αποφασίζουμε: 

Εγκρίνουμε για το χρονικό διάστημα από 1.7.2006 έως 
31.12.2006: 

Α -8960 ώρες που αφορούν υπερωριακή, νυκτερινή, 
Κυριακών και εξαιρέσιμων ημερών εργασία του προσω¬ 
πικού του ΟΚΑΑ Α.Ε. που εργάζεται σε εναλλασσόμενη 
βάρδια και αναλύονται ως παρακάτω: 

- 14 υπάλληλοι X 170 ώρες = 2.380 ώρες υπερωρίες 
νυκτερινών, Κυριακών και εξαιρέσιμων ημερών. 

-14 υπάλληλοι X 300 ώρες = 4.200 ώρες νυκτερινές 
προς συμπλήρωση υποχρεωτικού ωραρίου. 

-14 υπάλληλοι X 170 ώρες = 2.380 ώρες προς συμπλή¬ 
ρωση υποχρεωτικής εργασίας Κυριακών και εξαιρέσι¬ 
μων ημερών. 

Β -7160 ώρες που αφορούν υπερωριακή, νυκτερινή, 
Κυριακών και εξαιρέσιμων ημερών εργασία του προ¬ 
σωπικού του ΟΚΑΑ Α.Ε. που εργάζεται σε πενθήμερη 
βάση και αναλύονται ως παρακάτω: 

- 2 υπάλληλοι X 230 ώρες/6μηνο = 460 ώρες. 

-18 υπάλληλοι X 250 ώρες/6μηνο = 4500 ώρες. 

-10 υπάλληλοι X 220 ώρες/6μηνο = 2200 ώρες. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 25 Μαίου 2006 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

I. ΠΑΠΑΘΑΝΑΣΙΟΥ Ε. ΜΠΑΣΙΑΚΟΣ 


Αριθ. Δ11δ/ο/3/83 (5) 

Τροποποίηση της υπ’ αριθμ. ΕΔ5/4/339/14.9.1984 απόφα¬ 
σης «Διαδικασία χορήγησης άδειας άσκησης επαγ¬ 
γέλματος σε διπλωματούχους Μηχανικούς Ανωτά- 
των σχολών του εσωτερικού και ισότιμων ανωτάτων 
σχολών του Εξωτερικού» 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 1225/1981 «Χορήγηση άδειας 
άσκησης επαγγέλματος σε διπλωματούχους μηχανικούς 
ανωτάτων σχολών» (ΦΕΚ 340 Α'). 

2. Τις διατάξεις του π.δ. 295/2002 «Οργανισμός Τεχνι¬ 
κού Επιμελητηρίου Ελλάδας (ΦΕΚ 262 Α'). 

3. Τις διατάξεις του π.δ.165/2000 (ΦΕΚ Α' 149/2000) 
«Προσαρμογή της Ελληνικής Νομοθεσίας με ένα γενικό 
σύστημα αναγνώρισης των διπλωμάτων τριτοβάθμιας 
εκπαίδευσης που πιστοποιούν επαγγελματική εκπαίδευ¬ 
ση ελάχιστης διάρκειας τριών ετών, σύμφωνα με την 
οδηγία 89/48/ΕΟΚ του Συμβουλίου των Ευρωπαϊκών 
Κοινοτήτων», όπως τροποποιήθηκε και ισχύει. 

4. Τις διατάξεις του άρθρου 90 του π.δ. 63/2005 (Α8) 
και το γεγονός ότι από την εφαρμογή της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

5. Την υπ’αριθμ. ΕΔ5/4/339/14.9.1984 κοινή υπουργι¬ 
κή απόφαση όπως τροποποιήθηκε με την υπ’ αριθμ. 
Δ16 γ/6/1185/821/Γ/16.12.1992 και Δ16γ/1049/1/507/ 
Γ'/22.12.2004 όμοιές της. 

6. Την υπ’ αριθμ. 4881/19.5.2004 απόφαση «Ανάθεση 
αρμοδιοτήτων του Υπουργού ΠΕΧΩΔΕ στους Υφυπουρ¬ 
γούς ΠΕΧΩΔΕ» (ΦΕΚ 754 Β'). 

7. Την υπ’ αριθμ. Στ5/37876/2004 κοινή απόφαση 
του Πρωθυπουργού και της Υπουργού Εθνικής Παι¬ 
δείας και Θρησκευμάτων «Καθορισμός αρμοδιοτήτων 
Υφυπουργών και Υπουργείου Εθνικής Παιδείας και 
Θρησκευμάτων»(ΦΕΚ 608-Β), αποφασίζουμε: 

Η παράγραφος 1 της υπ’ αριθμ. ΕΔ5/4/339/14.9.1984 
απόφασης «Διαδικασία χορήγησης άδειας άσκησης 
επαγγέλματος σε διπλωματούχους Μηχανικούς Ανω¬ 
τάτων σχολών του εσωτερικού και ισότιμων ανωτάτων 
σχολών του Εξωτερικού» αντικαθίσταται ως εξής: 

1. Η άδεια άσκησης επαγγέλματος στους διπλωμα¬ 
τούχους μηχανικούς των ανωτάτων σχολών του εσω¬ 
τερικού, καθώς και στους διπλωματούχους μηχανικούς 
ισότιμων ανωτάτων σχολών του εξωτερικού, οι οποίοι 
δεν έχουν λάβει την επαγγελματική ισοτιμία από το 
Συμβούλιο Αναγνώρισης Επαγγελματικής Ισοτιμίας Τίτ¬ 
λων Τριτοβάθμιας Εκπαίδευσης (Σ.Α.Ε.Ι.) σε εφαρμογή 
των διατάξεων του π.δ. 165/2000 όπως ισχύει, χορηγείται 
από το ΤΕΕ ύστερα από προφορικές εξετάσεις. 

Κατά τα λοιπά ισχύει η υπ’ αριθμ. ΕΔ5/4/339/14.9.1984 
απόφαση όπως αυτή τροποποιήθηκε με τις υπ’ αριθμ. 
Δ16 γ/6/1185/821/Γ/16.12.1992 και Δ16γ/1049/1/507/Γ7 
22.12.2004 κοινές υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΘΝΙΚΗΣ ΠΑΙΔΕΙΑΣ 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΚΑΙ ΘΡΗΣΚΕΥΜΑΤΩΝ 

Θ. ΞΑΝΘΟΠΟΥΛΟΣ ΣΠ. ΤΑΛΙΑΔΟΥΡΟΣ 

Αριθμ. ΟΑΠ/Φ1/Γενικά/οικ.15816 (6) 

Συγκρότηση Επιτροπής Επαναξιολόγησης των Ομίλων 
για τη Β' Φάση του Διαγωνισμού των έργων: 

1. «Μελέτη, Κατασκευή, Χρηματοδότηση, Εκμετάλλευ¬ 

ση, Λειτουργία και Συντήρηση με Σύμβαση Παρα¬ 
χώρησης του έργου της Υποθαλάσσιας Αρτηρίας 
Θεσσαλονίκης» 

2. «Μελέτη, Κατασκευή, Χρηματοδότηση, Εκμετάλλευ¬ 
ση, Λειτουργία και Συντήρηση με Σύμβαση Παραχώ¬ 
ρησης του έργου αυτοκινητόδρομου ΠΑΘΕ, τμήμα 
Μαλιακός-Κλειδί». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α 98). 

2. Του ν. 1418/1984 «Δημόσια έργα και ρυθμίσεις συνα¬ 
φών θεμάτων», όπως τροποποιήθηκε και συμπληρώθηκε 
και ισχύει και των π.δ. που εκδόθηκαν σε εκτέλεση των 
ανωτέρω νόμων και ειδικά του π.δ. 609/1985, καθώς και 
του π.δ. 334/2000 «Προσαρμογή της Ελληνικής Νομο¬ 
θεσίας για τα Δημόσια Έργα προς τις διατάξεις της 
Κ.Ο. 93/1937. 

3. Του π.δ. 69/1988 (ΦΕΚ 28Α/16.2.1988) «περί Οργανι¬ 
σμού της Κεντρικής Υπηρεσίας της Γ.Γ.Δ.Ε. του Υ.ΠΕ. 
ΧΩ.Δ.Ε.» καθώς και των τροποποιητικών - συμπληρωμα¬ 
τικών του προαναφερόμενου π.δ. 293/1991 και 167/1992, 
καθώς και των σχετικών Εγκυκλίων εφαρμογής τους. 

4. Την υπ’ αριθμ. Δ17α/01/79/Φ.Θ./2.2.1/24.8.1989 απόφα¬ 
σης «Περί μεταβίβασης αρμοδιοτήτων Υπουργού Περι¬ 
βάλλοντος, Χωροταξίας και ΔημοσίωνΈργων στο Γενικό 
Γραμματέα και στους Προϊστάμενους των Δ/νσεων και 
των Τμημάτων της Κεντρικής Υπηρεσίας της Γενικής 
Γραμματείας ΔημοσίωνΈργων του Υ.ΠΕ.ΧΩ.Δ.Ε.». 

5. Την υπ’ αριθμ. Δ16α/04/773/29.11.1990 κοινής από¬ 
φασης του Υπουργού Προεδρίας και του Αν. Υπουργού 
ΠΕ.ΧΩ.Δ.Ε. «Περί εξαιρέσεως Διοικητικών πράξεων ή 
εγγράφων από τον κανόνα των τριών υπογραφών». 

6. Του ν. 1959/1991 «Για τις Οδικές μεταφορές, τις Επι¬ 
κοινωνίες και άλλες διατάξεις». 

7. Του π.δ. 71/1993 (ΦΕΚ - 30Α/11.3.1993) «Καθορισμός 
αρμοδιοτήτων που διατηρούνται από τον Υπουργό και 
τις Περιφερειακές Υπηρεσίες της ΓΓΔΕ/Υ.ΠΕ,ΧΩ.Δ.Ε.». 

8. Της παρ. 5 του άρθρου 1 του ν. 2503/1997 (ΦΕΚ 107 
Α') με τις οποίες διατηρήθηκαν υπέρ του Υπουργού 
ΠΕ.ΧΩ.Δ.Ε. οι αρμοδιότητες στα έργα που εκτελούν οι 
ΕΥΔΕ. 

9. Του ν.2940/2001 (ΦΕΚ 180 Α/2001) «Αναπτυξιακά, φο¬ 
ρολογικά και θεσμικά κίνητρα για τις επιχειρήσεις του 
κατασκευαστικού τομέα και άλλες διατάξεις». 

10. Του π.δ. 340/2002 (ΦΕΚ 283/Α) με το οποίο συ- 
στήθηκε στο ΥΠΕΧΩΔΕ / Γ ενική Γ ραμματεία Δημοσίων 
Έργων η ΕΥΔΕ Οδικοί Αξονες Παραχώρησης. 

11. Την υπ’ αριθμ. 4881/2004 (ΦΕΚ 754/19.5.2004 τ.Β') 
Απόφασης του Πρωθυπουργού και της Υπουργού ΠΕ.ΧΩ. 
Δ.Ε. με την οποία ανατέθηκε η άσκηση αρμοδιοτήτων 
του Υπουργού Περιβάλλοντος, Χωροταξίας και Δημοσί¬ 
ων Έργων στους Υφυπουργούς Περιβάλλοντος, Χωρο¬ 


ταξίας και ΔημοσίωνΈργων Θεμιστοκλή =ανθόπουλο 
και Σταύρο Καλογιάννη. 

12. Την υπ’ αριθμ. Δ17α/08/83/Φ2.2.1./8.6.2005 (ΦΕΚ 
802/13.6.2005 Τεύχος Β') Απόφασης του Πρωθυπουργού 
και του Υπουργού ΠΕ.ΧΩ.Δ.Ε. με την οποία τροποποιή¬ 
θηκε η υπ’ αριθμ. 4881/2004 απόφαση. 

Αφού λάβαμε υπόψη το ότι: 

1. Με την υπ’ αριθμ. ΕΥΔΕ/ΠΑΘΕ/Κ/ΚΥ/ΦΠΑΡΑΧ/60137/ 

8.1.2001 απόφαση του ΥΠΕΧΩΔΕ εγκρίθηκε η διενέργεια 
διαγωνισμού με την κλειστή διαδικασία (προεπιλογή) και 
στην συνέχεια διαπραγμάτευση σχετικά με τη μελέτη, κα¬ 
τασκευή, χρηματοδότηση, λειτουργία, συντήρηση και εκμε¬ 
τάλλευση του παρακάτω Συνδυασμού Παραχώρησης: 

• Αυτοκινητόδρομος ΠΑΘΕ, τμήμα Μαλιακός-Κλειδί 
καθώς και το τεύχος Διακήρυξης Προεπιλογής, 

2. Με την υπ’ αριθμ. Δ1α/ο/7/35/26.6.2002 απόφαση 
του ΥΠΕΧΩΔΕ εγκρίθηκε η διενέργεια διαγωνισμού με 
την κλειστή διαδικασία (προεπιλογή) και στη συνέχεια 
διαπραγμάτευση σχετικά με τη «Μελέτη, Κατασκευή, 
Χρηματοδότηση, Εκμετάλλευση, Λειτουργία και Συντή¬ 
ρηση με Σύμβαση Παραχώρησης του έργου της Υπο¬ 
θαλάσσιας Αρτηρίας Θεσσαλονίκης», 

3. Με την υπ’ αριθμ. ΕΥΔΕ/ΠΑΘΕ/ΚΥ/ΦΚ/ΠΑΡΑΧ/76295/ 

9.9.2002 απόφαση του ΥΠΕΧΩΔΕ οριστικοποιήθηκε ο πί¬ 
νακας των προεπιλεγομένων ομίλων καθώς και ο πίνακας 
των επιλαχόντων του Συνδυασμού Παραχώρησης ΣΠΒ: 
Αυτοκινητόδρομος Π.Α.Θ.Ε., τμήμα Μαλιακός - Κλειδί. 

4. Με την υπ’ αριθμ. ΟΑΠ/γ/Φ.8-1/οικ.1019/27.5.2003 
απόφαση εγκρίθηκαν μεταβολές και έγινε οριστικο¬ 
ποίηση της σύνθεσης των Διαγωνιζομένων Ομίλων για 
το έργο Παραχώρησης της «Υποθαλάσσιας Αρτηρίας 
Θεσσαλονίκης». 

5. Με την υπ’ αριθμ. ΘΑΠ/Β2/Φ1.1/656/8.7.2003 απόφαση 
εγκρίθηκαν μεταβολές και οριστικοποίηση των Διαγω- 
νιζομένων Ομίλων για το έργο Παραχώρησης «Αυτοκι¬ 
νητόδρομος ΠΑΘΕ, τμήμα Μαλιακός-Κλειδί». 

6. Με τις υπ’ αριθμ. ΘΑΠ/Γ2/Φ.1/οικ.5847/28.9.2004 και 
ΟΑΠ/Γ2/Φ.1/οικ.5985/13.10.2004 αποφάσεις του ΥΠΕΧΩΔΕ 
εγκρίθηκαν τα Τελικά Τεύχη Δημοπράτησης του έργου 
«Μελέτη, Κατασκευή, Χρηματοδότηση, Εκμετάλλευση, 
Λειτουργία και Συντήρηση με Σύμβαση Παραχώρησης του 
έργου της Υποθαλάσσιας Αρτηρίας Θεσσαλονίκης», 

7. Με τις υπ’ αριθμ. ΘΑΠ/Α2/Φ1/οικ.7904/4.3.2005 και 
ΟΑΠ/Α2/Φ1/οικ.8693/18.4.2005 αποφάσεις του ΥΠΕΧΩΔΕ 
εγκρίθηκαν τα Τελικά Τεύχη Δημοπράτησης του έργου 
«Μελέτη, Κατασκευή, Χρηματοδότηση, Εκμετάλλευση, 
Λειτουργία και Συντήρηση με Σύμβαση Παραχώρησης 
του έργου Αυτοκινητόδρομος ΠΑΘΕ, τμήμα Μαλιακός 
- Κλειδί». 

8. Με την υπ’ αριθμ. ΟΑΠ/Γ1/οικ.10011/13.7.2005 από¬ 
φαση του ΥΠΕΧΩΔΕ εξετάσθηκαν οι αντιρρήσεις κατά 
των από 6.5.2005 και 12.5.2005 Πρακτικών της Επιτροπής 
Εισήγησης για Ανάθεση και ανακηρύχθηκε ο Προσωρι¬ 
νός Ανάδοχος (όμιλος «Θερμαϊκή Οδός») και ο δεύτερος 
στην κατάταξη Διαγωνιζόμενος για το έργο της «Υπο¬ 
θαλάσσιας Αρτηρίας Θεσσαλονίκης», 

9. Με την υπ’ αριθμ. ΟΑΠ/Γ1/10011/13.7.2005 απόφαση 
του ΥΠΕΧΩΔΕ καθορίσθηκε η διάρκεια της Περιόδου 
Οριστικοποίησης Συμβατικών Εγγράφων του Προσωρι¬ 
νού Αναδόχου (Όμιλος «Θερμαϊκή Οδός») σε εξήντα (60) 
ημέρες από την έκδοση της απόφασης αυτής, σύμφωνα 
με το άρθρο 20.1.(ίϋ) της Διακήρυξης Β' Φάσης του Δι¬ 
αγωνισμού του έργου: «Μελέτη, Κατασκευή, Χρηματο- 

δότηση, Λειτουργία, Συντήρηση και Εκμετάλλευση της 
Υποθαλάσσιας Αρτηρίας Θεσσαλονίκης», 

10. Με το από 18.7.2005 Πρακτικό και την από 16.12.2005 
γνωμοδότηση της Επιτροπής Εισήγησης για Ανάθεση 
ανακηρύχθηκε ο πρώτος και ο δεύτερος στην κατάταξη 
Διαγωνιζόμενος του έργου «Μελέτη, Κατασκευή, Χρημα¬ 
τοδότηση, Εκμετάλλευση, Λειτουργία και Συντήρηση με 
Σύμβαση Παραχώρησης του έργου Αυτοκινητόδρομος 
ΠΑΘΕ, τμήμα Μαλιακός - Κλειδί». 

11. Με την υπ’ αριθμ. ΟΑΠ/Γ2/Φ1.2/10973/13.9.2005 από¬ 
φαση του ΥΠΕΧΩΔΕ εγκρίθηκε παράταση διάρκειας 
της Περιόδου Οριστικοποίησης Συμβατικών Εγγράφων 
του Προσωρινού Αναδόχου (Όμιλος «©ερμαϊκή Οδός») 
μέχρι την 31.10.2005 σύμφωνα με το άρθρο 20.1.(ίϋ) της 
Διακήρυξης Β' Φάσης του Διαγωνισμού του έργου: «Με¬ 
λέτη, Κατασκευή, Χρηματοδότηση, Λειτουργία, Συντή¬ 
ρηση και Εκμετάλλευση της Υποθαλάσσιας Αρτηρίας 
Θεσσαλονίκης», 

12. Με την υπ’ αριθμ. ΘΑΠ/Γ2/Φ1.2/11850/8.2.2006 από¬ 
φαση του ΥΠΕΧΩΔΕ εγκρίθηκε παράταση διάρκειας 
της Περιόδου Οριστικοποίησης Συμβατικών Εγγράφων 
του Προσωρινού Αναδόχου (Όμιλος «©ερμαϊκή Οδός») 
μέχρι την 15.3.2006 σύμφωνα με το άρθρο 20.1. (ίϋ) της 
Διακήρυξης Β' Φάσης του Διαγωνισμού του έργου: «Με¬ 
λέτη, Κατασκευή, Χρηματοδότηση, Λειτουργία, Συντή¬ 
ρηση και Εκμετάλλευση της Υποθαλάσσιας Αρτηρίας 
Θεσσαλονίκης». 

Και επειδή: 

1. Σύμφωνα με τα αναφερόμενα στις παραγρ. 9.2 και 
9.3 της Διακήρυξης Προεπιλογής του Έργου της Υπο¬ 
θαλάσσιας: 

«9.2 Τα Μέλη των Υποψηφίων οφείλουν να γνωστο¬ 
ποιούν άμεσα και εγγράφως στη Δημοπρατούσα Αρχή, 
οποιαδήποτε μεταβολή τα καθιστά συνδεδεμένη επι¬ 
χείρηση - κατά την έννοια του άρθρου 42 ε του κ.ν. 
2190/1920 όπως ισχύει - με οποιοδήποτε Μέλος άλλου 
Υποψηφίου ή οδηγεί στη συγχώνευσή τους. Η ίδια υπο¬ 
χρέωση γνωστοποίησης ισχύει και για τις αντίστοιχες 
μεταβολές μεταξύ Μελών του ιδίου Υποψηφίου, οι οποί¬ 
ες λαμβάνουν χώρα χωρίς άλλες συνέπειες για το Δι¬ 
αγωνισμό. Εάν μετά την υποβολή των υποψηφιοτήτων 
για το Έργο ανακοινωθεί συγχώνευση ή σύνδεση μεταξύ 
δύο προσώπων που είναι Μέλη διαφορετικών Υποψηφί¬ 
ων, εφαρμόζονται τα ακόλουθα: 

9.2.1 Το ένα εκ των δύο εμπλεκομένων Μελών θα πρέ¬ 
πει να αποχωρήσει άμεσα από τον Υποψήφιο στον οποίο 
συμμετέχει. Ο Υποψήφιος αυτός θα πρέπει να ενημε¬ 
ρώσει τη Δημοπρατούσα Αρχή άμεσα εάν προτίθεται 
να αντικαταστήσει το αποχωρήσαν Μέλος του ή όχι 
και εάν προτίθεται να το κάνει, θα ενεργήσει άμεσα, 
κρατώντας την Δημοπρατούσα Αρχή πάντα ενήμερη. 
Σε κάθε περίπτωση οι προβλέψεις της Παραγράφου 
9.3 θα έχουν εφαρμογή...» 

«9.3 Μεταβολές στη σύνθεση των Υποψηφίων δεν επι¬ 
τρέπονται. Κατ’ εξαίρεση, και μόνο για τους αναφερόμε- 
νους στην Παράγραφο 9.2 λόγους ή λόγω πτώχευσης ή 
θέσης υπό εκκαθάριση ή υπό συναφή διαδικασία Μέλους 
Υποψηφίου, η Αναθέτουσα Αρχή δικαιούται, αλλά δεν 
υποχρεούται, να δεχθεί την τροποποίηση της σύνθεσης 
του Υποψηφίου και την αντικατάσταση του αποχωρού- 
ντος Μέλους με νέο(α). Ο Υποψήφιος ή ο Διαγωνιζόμενος 
του οποίου η σύνθεση τροποποιήθηκε με αυτόν τον τρό¬ 
πο υποχρεούται να προσκομίσει έγκαιρα στη Δημοπρα¬ 


τούσα Αρχή λεπτομέρειες σχετικά με την τροποποίηση 
αυτή. Αν με την τροποποίηση προστίθεται(νται) νέο(α) 
Μέλος(η), θα πρέπει να συνυποβληθούν όλα τα στοιχεία 
που απαιτούνται με βάση την παρούσα Διακήρυξη Προ¬ 
επιλογής. Η Δημοπρατούσα Αρχή διατηρεί το δικαίωμα 
στην περίπτωση αυτή να επαναξιολογήσει εάν ο Δια- 
γωνιζόμενος εξακολουθεί να πληροί στο σύνολό του ή 
όχι τα κριτήρια αποκλεισμού συμμετοχής και επιλογής 
και κατά πόσο εξακολουθεί να είναι προεπιλεγμένος. 
Στην περίπτωση που ο Διαγωνιζόμενος απορριφθεί, η 
Αναθέτουσα Αρχή διατηρεί το δικαίωμα (χωρίς όμως 
να δεσμεύεται ότι θα το πράξει) να ανακηρύξει ως Δι- 
αγωνιζόμενο τον επόμενο επιλαχόντα Υποψήφιο από 
τον κατάλογο Επιλαχόντων Υποψηφίων.» 

2. Σύμφωνα με την παράγραφο 16.12 της Διακήρυξης 
Β' Φάσης του Έργου της Υποθαλάσσιας: 

«Η παράγραφος 9.3 της Διακήρυξης Προεπιλογής 
εφαρμόζεται και στην παρούσα Β' Φάση του Διαγω¬ 
νισμού». 

3. Σύμφωνα με τις παραγράφους 13.1 και 13.2 της Δια¬ 
κήρυξης Β' Φάσης του'Εργου Αυτοκινητόδρομος ΠΑΘΕ, 
τμήμα Μαλιακός - Κλειδί: 

«13.1 Η ταυτότητα των Μελών των Διαγωνιζομένων, όπως 
έχει δηλωθεί στην Α' Φάση του Διαγωνισμού, το ποσοστό 
συμμετοχής κάθε Μέλους Διαγωνιζομένου και οι βασικές 
σχέσεις μεταξύ των Μελών εκάστου των Διαγωνιζομένων 
είναι δυνατό να μεταβληθούν μόνο μετά από προηγούμενη 
γραπτή συναίνεση της Αναθέτουσας Αρχής, και μόνο εάν 
κατά την απόλυτη κρίση της Αναθέτουσας Αρχής, ο Δια- 
γωνιζόμενος εξακολουθεί να πληροί τα κριτήρια επιλογής 
που προβλέπονται στη Διακήρυξη για την Α' Φάση του Δι¬ 
αγωνισμού. Σε περίπτωση μεταβολής της ταυτότητας των 
Μελών του, ο Διαγωνιζόμενος υποχρεούται να προσκομίσει 
σχετική δήλωση στη Δημοπρατούσα Αρχή, συνοδευόμενη 
(σε περίπτωση προσθήκης ή αντικατάστασης Μέλους) από 
τα στοιχεία του Παραρτήματος 4, σε συνδυασμό με το 
Παράρτημα 5 της Διακήρυξης Α' Φάσης του Διαγωνισμού 
(Προεπιλογής) για το Μέλος αυτό. Σε κάθε άλλη περίπτωση 
μεταβολής ποσοστού συμμετοχής Μέλους ή των βασικών 
σχέσεων μεταξύ των Μελών του Διαγωνιζομένου, τα σχε¬ 
τικά στοιχεία θα πρέπει να περιληφθούν στην ανωτέρω 
δήλωση προς τη Δημοπρατούσα Αρχή. Η Δημοπρατούσα 
Αρχή δικαιούται να ζητήσει από τον Διαγωνιζόμενο οποιοσ¬ 
δήποτε πρόσθετες πληροφορίες και στοιχεία απαιτούνται 
προκειμένου να διαπιστωθεί η ικανοποίηση των κριτηρίων 
επιλογής του Διαγωνιζομένου σύμφωνα με τη Διακήρυξη 
Α' Φάσης του Διαγωνισμού. 

13.2 Η Αναθέτουσα Αρχή διατηρεί το δικαίωμα να 
αποφασίσει να μην αξιολογήσει την Προσφορά Διαγω- 
νιζόμενου ή να μην υπογράψει Σύμβαση Παραχώρησης 
με τον Προσωρινό Ανάδοχο, εάν έχει προηγηθεί είτε 
άμεσα είτε έμμεσα αλλαγή στην ταυτότητα των Μελών 
του, στο ποσοστό συμμετοχής κάθε Μέλους του Διαγω- 
νιζομένου ή στις βασικές σχέσεις μεταξύ των Μελών του 
Διαγωνιζομένου, χωρίς τη συναίνεση του Δημοσίου.» 

4. Με το από 16.3.2006 έγγραφό του (Αρ.Πρ.: 21.06/25.260, 
Αρ. Πρ. ΘΑΠ/14040/16.3.2006) ο Προσωρινός Ανάδοχος 
για το έργο της Υποθαλάσσιας Αρτηρίας Θεσσαλονίκης, 
Όμιλος «©ερμαϊκή Οδός», ζήτησε τη γραπτή συναίνεση 
της Υπηρεσίας ΕΥΔΕ/ΟΑΠ αναφορικά με την τροποποί¬ 
ηση της σύνθεσης του Ομίλου. 

5. Με το από 11.5.2006 έγγραφο του (Αρ.Αν.: ΑΜΘ/067, 
Αρ. Πρ. ΌΑΠ/14988/11.5.2006) ο πρώτος στην κατάταξη 

Διαγωνιζόμενος του Έργου Αυτοκινητόδρομος ΠΑΘΕ, 
τμήμα Μαλιακός - Κλειδί, Όμιλος «Αβροαπ», ζήτησε τη 
γραπτή συναίνεση της Υπηρεσίας ΕΥΔΕ/ΟΑΠ αναφορικά 
με την τροποποίηση της σύνθεσης του Ομίλου. 

6. Σύμφωνα με τα παραπάνω, σε περίπτωση υποβολής 
στοιχείων για νέα μέλη ή συγχώνευση υφισταμένων 
μελών απαιτείται η αξιολόγησή τους ως προς την δι¬ 
ατήρηση πληρότητας των κριτηρίων προεπιλογής για 
το διαγωνιζόμενο σχήμα (Α' Φάση του Διαγωνισμού), 
αποφασίζουμε: 

Συγκροτούμε Επιτροπή επαναξιολόγησης για έλεγχο 
και έγκριση μεταβολών των Ομίλων στα πλαίσια της Β' 
Φάσης του Διαγωνισμού και μέχρι την υπογραφή της 
σύμβασης Παραχώρησης των έργων: 

1. «Μελέτη, Κατασκευή, Χρηματοδότηση, Εκμετάλλευ¬ 
ση, Λειτουργία και Συντήρηση με Σύμβαση Παραχώρη¬ 
σης του έργου της Υποθαλάσσιας Αρτηρίας Θεσσα¬ 
λονίκης», 

2. «Μελέτη, Κατασκευή, Χρηματοδότηση, Εκμετάλ¬ 
λευση, Λειτουργία και Συντήρηση με Σύμβαση Παρα¬ 
χώρησης του έργου αυτοκινητόδρομου ΠΑΘΕ, τμήμα 
Μαλιακός-Κλειδί». 

Τα εξής Μέλη αποτελούν την Επιτροπή Επαναξιολό¬ 
γησης: 

1. Τυπάλδος Νικόλαος, Γεν. Δ/ντης ως Πρόεδρος 

2. Μαλακάτας Νικόλαος, Τμηματάρχης (ΕΥΔΕ/ΟΑΠ), 
ως μέλος. 

3. Μαραγκουδάκη Ραφαέλα, Π.Μ. (ΕΥΔΕ/ΟΑΠ) ως μέλος. 

Ως αναπληρωματικά μέλη των ανωτέρω τακτικών με¬ 
λών της Επιτροπής ορίζονται και αναπληρώνουν οποι¬ 
αδήποτε από αυτά που τυχόν λείπουν, απουσιάζουν ή 
κωλύονται, κατά τη σειρά που αναφέρονται οι: 

1. Δουκάκης Χρήστος, Τμηματάρχης (ΕΥΔΕ/ΣΕΡΑ) 

2. Αθανασίου Περικλής, Πολ. Μηχ. (ΕΥΔΕ/ΟΑΠ) 

3. Οικονόμου Κωνσταντίνα, Πολ. Μηχ. (ΕΥΔΕ/ΟΑΠ) 

Γραμματέας της Επιτροπής ορίζεται η: 

• Οικονόμου Βασιλική, Πολ. Μηχ. (ΕΥΔΕ/ΟΑΠ) 

Η Επιτροπή θα συνέλθει με μέριμνα του Προέδρου. 

Στον Πρόεδρο, στα μέλη και στους γραμματείς της 
Επιτροπής καταβάλλεται εφάπαξ αμοιβή στο τέλος 
της εργασίας τους, που θα καθορισθεί σύμφωνα με το 
άρθρο 5 παρ. 2 του ν. 2229/1994 σε συνδυασμό με το 
άρθρο 17 του ν. 3205/2003 «Περί αναμόρφωσης μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις». 

Οι πιστώσεις για την αμοιβή της Επιτροπής θα βαρύ¬ 
νουν το ενάριθμο έργο 2003ΣΕ07130000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. ΥΠ.ΠΟ/ΔΙΜ/27994/944 (7) 

Χορήγηση άδειας ίδρυσης και λειτουργίας Μουσικής 
Σχολής στην Μαρία Μοντίνου 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 


«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α72003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/τ.Α72005). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων (ΦΕΚ 7/τ.Α7ΐ966). 

2. Την υπ’ αριθμ. ΥΠ.ΠΘ/ΓΝΟΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γ εν. Γ ραμμα- 
τείς, Γεν. Δ/ντές, Προϊσταμένους Δ/νσεων,Τμημάτων, 
Γραφείων της ΚΎ. του ΥΠ.ΠΟ» (ΦΕΚ 987/τ.Β728.11.1991). 

3. Την υπ’ αριθμ. ΥΠ.ΠΟ/ΓΝΟΣ/33992/31.8.1987 απόφαση 
«προϋποθέσεις λειτουργίας τμήματος κλασικής κιθά¬ 
ρας» (ΦΕΚ 500/τ.Β7ΐ987). 

4. Το άρθρο 29 του ν. 1158/1981 «περί οργανώσεως 
και διοικήσεως Σχολών Ανωτέρας Καλλιτεχνικής Εκ¬ 
παίδευσης». 

5. Την από 9.6.2006 έκθεση αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων. 

6. Την από 30.3.2006 αίτηση της Μαρίας Μοντίνου με 
τα συνημμένα δικαιολογητικά. 

7. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Χορηγούμε στην Μαρία Μοντίνου άδεια ίδρυσης και 
λειτουργίας Μουσικής Σχολής που θα στεγασθεί στον 
Τ όροφο του κτιρίου επί της οδού Τριών Ναυάρχων αρ. 
4 στη Νίκαια και θα έχει την επωνυμία «Μουσική Σχολή 
Μαρίας Μοντίνου» 

2. Η Μουσική Σχολή θα λειτουργήσει τα τμήματα: 1) 
Ωδικής, 2) Αρμονίας, 3) Αντίστιξης, 4) Φυγής, 5) Πλη- 
κτών, 6) Εγχόρδων, 7) Πνευστών, 8) Κλασικής Κιθάρας, 
9) Μονωδίας. 

3. Στην αίθουσα ομαδικής διδασκαλίας δεν επιτρέ¬ 
πεται η φοίτηση περισσοτέρων των δεκαπέντε (15) 
σπουδαστών 

4. Η άδεια ισχύει από το σχολικό έτος 2006-2007. 

Ή απόφαση αυτή να δημοσιευθεί στην Εφημερίδα 
της Κυβερνήσεως 

Αθήνα, 29 Ιουνίου 2006 
Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΜΑΝΙΑΚΑ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Στην παρ. 1 του άρ. 4 της υπ’ αριθμ. Φ6/65281/Β3/ 
30.6.2006 υπουργικής απόφασης, η οποία δημοσιεύθη- 
κε στο ΦΕΚ 794/30.6.2006, τ.Β' γίνονται οι ακόλουθες 
διορθώσεις: 

1) Από το εσφαλμένο «Μάθημα Χειρουργική, 23 Ιουλίου, 
ημέρα Κυριακή» 

στο σωστό «Μάθημα Παιδιατρική, 23 Ιουλίου, ημέρα 
Κυριακή» 

2) Από το εσφαλμένο «Μάθημα Παιδιατρική, 24 Ιουλίου, 
ημέρα Δευτέρα» 

στο σωστό «Μάθημα Χειρουργική, 24 Ιουλίου, ημέρα 
Δευτέρα». 

(Από το Υπουργείο 
Εθνικής Παιδείας και Θρησκευμάτων) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ΕυΒΟ 

Τεύχος 

Περίοδος 

ΕυΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιιό προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ: 210 - 4071010 ίπίετηβΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβαοης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ·αΓ - ε-οΐίίΙ: ννβί)Γτΐ35ΐ£τ@£(·(ΐτ 
















